Kun saavuimme kohteeseen, emme meinanneet päästä sisälle vaikka esittelin itseni ja olimme olleet aamulla yhteyksissä. Ovisummeria soitettaessa Charo kertoi ettei odota ketään nimistäni ihmistä ja sulki ovipuhelimen. Yritin soittaa molempiin annettuihin puhelinnumeroihin, mutta niihin ei vastattu. Lopulta meille avattiin ovi kun sanoin "Airbnb".

Huoneessa oli tuplabuukkaus, mutta saimme onneksi toisen huoneen. Asunnon sijainti oli erinomainen ja asunto oli erittäin siisti.

Tässä majoituksessa on valtavasti sääntöjä, jotka eivät tehneet majoittautumista mukavaksi. Suurin ahdistuksen aiheuttaja oli majoituksessa ilmeisesti vakituisesti asuva keski-ikäinen mies (Charon mies?), joka piinasi meitä koko majoittautumisemme ajan.

Vaikka siivosimme jälkemme, meitä syyteltiin päivittäin. Majoituksessa oli myös muita kanssamme samaan aikaan. Meitä syytettiin valon sammuttamatta jättämisestä käytävällä, vaikka se ehti palaa minuutin, kunnes tämä mies ehti käydä sammuttaassa sen ennen meitä. Seuraavana päivänä meitä syytettiin taas että emme olleet sammuttaneet käytävän valoa, vaikka tällä kertaa emme olleet edes sytyttäneet sitä, vaan valo paloi meidän lähtiessämme ulos.

Vaikka tulimme joka yö erittäin hiljaa takaisin asunnolle ja menimme lähes välittömästi nukkumaan, saimme valitukset aina seuraavana päivänä siitä, että olimme olleet liian äänekkäitä, vaikka olisimme kuiskineet ihan koko ajan. Emme oleilleet lainkaan yhteissä tiloissa. Puheet kovaäänisyydestämme olivat suoranainen vale, ja tuntui erittäin ahdistavalta saada kuulla tämänkaltaisia syyllistyksiä. Emme todellakaan pitäneet kovaa meteliä tai puhuneet äänekkäästi yöllä emmekä päivällä.

Majoituksessa asununut mieshenkilö oli erittäin vihainen ja hyökkäävä, ja jouduimme välillä kuuntelemaan hänen huutoaan puhelimeen toisessa huoneessa. Välillä hän huusi meille itsellemme asunnossa. Hän muun muassa kävi huoneemme ovella useasti valittamassa, valitti meistä Charolle ja kertoi meidän tehneet asioita, jotka eivät pitäneet paikkaansa. Charo itse ei ollut huoneistossa paikalla ilta-yö-aikaan, joten hän ilmeisesti toimi sen perusteella, mitä tämä mies hänelle sanoi.

Kommunikointi oli haastavaa yhteisen kielen (englanti) puuttumisen vuoksi, ja Charon poika joutui toimimaan tulkkina. Olimme erittäin ahdistuneita ja stressaantuneita koko täällä majoittumisen ajan, ja kohtasimme ongelmia, joita meillä ei ollut missään aikaisemmin.

Olemme siistejä ja toisia kunnioittavia ihmisiä, mutta täällä jouduimme olemaan varuillamme koko ajan emmekä halunneet viettää huoneistossa yhtään ylimääräistä aikaa, sillä pelkäsimme että teemme jotain väärin, josta meille taas huomautetaan tai huudetaan. Mies käyttäytyi erittäin uhkaavasti ja pelkäsimme häntä.

Huoneemme ovi oli kerran noin minuutin ajan auki toisen meistä ollessa käymässä asunnon käytävällä olleessa vessassa, jona aikana mies tuli paiskaamaan huoneemme oven kiinni huutaen, että "tämä ei ole mikään yhteisö". Mies myös käyttäytyi vihaisesti, kun meillä kesti aikaa saada huoneemme ovi lukkoon. Meitä ei kertaakaan ennen tätä edes oltu opastettu lukon käyttämisessä.

Meille jäi tästä majoituksesta tunne, että emme olleet alun alkaenkaan haluttuja vieraita tai tervetulleita. Toisia majoittujia kohtaan oltiin lähes yliystävällisiä, kun taas meille tiuskittiin ja syyteltiin ja valitettiin aiheetta. Kun lähdimme yöllä lentokentälle, meille ei sanottu edes hyvästejä, vaan mies juoksi ohitsemme huoneeseemme eteisessä ollen taas aggressiivinen puheissaan meitä kohtaan.

Koko täällä olon aikana emme hajoittaneet mitään, sotkeneet mitään, metelöineet tai muuten käyttäytyneet millään tavalla, joka olisi oikeuttanut meitä kohtaan kohdistetun käytöksen. Emme edes ottaneet tähän mieheen mitään kontaktia. Valituksien yhteydessä yritimme olla kärsivällisiä ja selittää miten asiat oikeasti ovat.

Kokemus tässä majoituksessa oli niin hirveä, että vaikka itse asunto ja sijainti ovat todella hyviä, majoittajien käytös mitätöi kaiken hyvän.